hotchpotch/miracl-hf-unified huggingface dataset:
Kesoil
Kesoil Oy oli suomalainen, K-ryhmään kuulunut huoltoasemayritys. Se perustettiin vuonna 1949 ja lakkautettiin vuonna 1995, jolloin Kesoileja alettiin muuttaa Neste-asemiksi. Yhtiönä Kesoil fuusioitiin vuoden 1995 lopulla Neste Liikennepalvelu Oy:hyn, josta tuli sittemmin Neste Markkinointi Oy:n osa
Yhtiön juuret olivat tamperelaisten ammattiautoilijoiden vuonna 1949 perustaneessa "Autori Oy:ssä". Ensimmäiset asemat olivat Tampereen ja Porin alueilla, ja ne toimivat seuraavan vuosikymmenen ajan Union-ketjussa. Omistajien erimielisyydet alkoivat kuitenkin haitata liiketoimintaa, ja niinpä yritys myytiin vuonna 1963 Keskolle. Uuden huoltoasemaketjun nimeksi tuli Kesoil.
1960-luvulla syntyi "Motorest"-ketju, jossa Kesoilin yhteydessä oli motelli. Motorest Oy:n muina osakkaina olivat Yhtyneet Ravintolat Oy, Kesko, Autoliitto, Neste ja Finnlines. Motellit myytiin pois, mutta nimi jäi elämään ensin Kesoilin ja sittemmin Nesteen huoltoasemilla. Silloin myös avattiin sadas Kesoil-asema ja saavutettiin kymmenen prosentin markkinaosuus. Vuonna 1972 Kesoilille siirtyi yrityskaupassa osa Gulfin asemista.
Kesoil uusi liikemerkkinsä 1980-luvun alussa, ja tikkataulu muutettiin neliöksi. Vuoden 1985 lopulla Kesko myi 40 prosenttia Kesoilin osakkeista Nesteelle, jolloin sen omistusosuus nousi 89,9 prosenttiin. Vuosikymmenen lopussa Kesoilin liikemerkkiä uudistettiin jälleen, ja yhtiössä uskottiin sen säilyvän itsenäisenä. Siitä huolimatta Kesoil sulautettiin Nesteen huoltoasemaverkostoon vuonna 1995. Viimeisetkin Kesoilit katosivat teiden varsilta kolmen vuoden sisällä.
Sähköinen identiteetti
Sähköinen identiteetti (SID) on käyttäjän, sovelluksen, laitteen, palvelun tai säännöstön ominaisuus näiden toimiessa sähköisissä tietovälineissä kuten tietoverkoissa. Sähköinen Identiteetti on pakollinen tunniste yksilöityjen tai personoitujen verkkopalveluiden tarjoamisessa tai käyttämisessä. Laajasti tämä tarkoittaa kaikkien verkotettujen palveluiden käyttämistä ja suppeasti vain kirjautumista eli autentikointia. SID on termi, jolla viitataan laajaan viitekehykseen.
Sähköinen Identiteetti muodostaa keskeisen tekijän tietopalveluissa tapahtuvalle "Identiteetin hallinnalle". Nykymuotoinen verkotettu tietotekniikka perustuu hyvin johdettuna laajasti kokonaisuuteen, jossa identiteetin hallinta on keskitetty ja identiteetti luo mm. työasemahallinnan ratkaisut sovellusten ja säännöstöjen jakeluun käyttäjätunnuskohtaisesti sekä käyttöoikeudet eri sovellusjärjestelmiin.
Sebastian Kehl
Sebastian Kehl (s. 13. helmikuuta 1980 Fulda, Länsi-Saksa) on saksalainen jalkapalloilija, joka pelasi pitkään Saksan Bundesliigassa Borussia Dortmundissa. Kehlin pelipaikka oli keskikenttä.
Kehl aloitti uransa Hannover 96:ssa vuonna 1999 ollessaan 19-vuotias. Hän ehti pelata seurassa 32 ottelua ja tehdä kaksi maalia ennen siirtoaan SC Freiburgiin. Freiburgissa Kehl pelasi lähes kaksi kautta, tehden 40 liigaottelussa neljä maalia ja viidessä UEFA Cup -ottelussa kolme maalia. Kesken toisen Freiburg-kauden hän siirtyi Borussia Dortmundiin, jossa hän voitti Saksan mestaruuden. Borussia Dortmundin riveissä hän pääsi myös pelaamaan Mestarien liigassa, jossa joukkue ei tosin menestynyt.
Ensimmäisen maaottelunsa Saksan riveissä hän pelasi vuonna 2001 Slovakiaa vastaan. Hän oli mukana vuoden 2002 MM-kilpailuissa, vuoden 2004 EM-kilpailuissa ja vuoden 2006 MM-kilpailuissa. Hän on pelannut maajoukkueessa 31 ottelua ja tehnyt niissä kolme maalia.
Luettelo televisiosarjan Simpsonit jaksoista
Tämä on luettelo kaikista televisiossa esitetyistä Simpsonit-jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.
Millään tuotantokaudella jaksot eivät ole täysin tuotantokauden koodin (esim. 1. tuotantokaudella 7G) mukaisessa järjestyksessä. Suomessa Kolmoskanava (vuoteen 1992 asti) ja myöhemmin MTV3 esitti ensiesityksissään tuotantokaudet 1–8 tuotantokoodin mukaisessa järjestyksessä, joka ei vastannut Yhdysvaltain alkuperäistä esitysjärjestystä. Myöhemmissä uusinnoissa jaksot ovat kuitenkin esitetty oikeassa järjestyksessä.
Joillakin jaksoilla on ollut useampia nimisuomennoksia. Tässä luettelossa jakson suomenkielinen nimi on ensimmäinen jaksosta käytetty suomenkielinen nimi.
"The Tracey Ullman Show"´ssa esitetyt Simpsons-lyhytfilmit ovat sivulla Simpsoneiden lyhytfilmit.
* Esitetty kaapelikanava TVTV!:llä (nyk. Sub)
Jonne
Jonne on suomalaisen miehen etunimi. Jonnen nimipäivä on 29. maaliskuuta, jolloin on myös Jounin, Jonin, Joonaksen, Joonan ja Jonnin nimipäivä.
Vuoden 2015 loppuun mennessä nimi Jonne on annettu 3 868 henkilölle.
Last Days
Last Days on vuonna 2005 valmistunut Kurt Cobainin viimeisistä elinpäivistä kertova elokuva. Cobainia näyttelee Michael Pitt.
Elokuva ei kerro varsinaista syytä sille, miksi Kurt tappoi itsensä. Sen sijaan "Last Days" vihjaa, että Kurt oli alistunut viikatemiehelle jo kauan ennen kuolemaansa. Nirvanan keulahahmosta kertovan elokuvan on ohjannut Gus Van Sant.
Per Mertesacker
Per Mertesacker (s. 29. syyskuuta 1984 Hannover, Ala-Saksin osavaltio, Länsi-Saksa) on saksalainen jalkapalloilija, joka pelaa Englannin Valioliigassa Arsenalissa.
Pitkänä, lähes kaksimetrisenä pelaajana Mertesacker puolustaa tehokkaasti pois korkeat keskityspallot. Toisaalta nopeus ja taito pelata jalalla eivät kuulu Mertesackerin vahvuuksiin.
Mertesacker teki debyyttinsä ammattilaiskentillä Hannover 96 -joukkueessa vuonna 2003 Bundesliigaottelussa 1. FC Kölniä vastaan. Neljän kuukauden jälkeen hän pääsi uudestaan kentälle ja kuului siitä lähtien Hannoverin vakiokalustoon. Hän pelasi Hannoverissa kaikkiaan 74 bundesliigaottelua, joissa teki kahdeksan maalia, ennen kuin siirtyi Werder Bremeniin kesällä 2006.
Mertesacker pelasi Bremenissä yhteensä 147 bundesliigaottelua, joissa teki 12 maalia. Hän voitti Liga-Pokalin 2006 ja Saksan cupin 2009. Parhaimmillaan hän teki Bundesliigassa viisi maalia kaudessa sekä 2005–2006 Hannoverille että 2009–2010 Werder Bremenille.
Mertesacker siirtyi Arsenaliin 11,3 miljoonan euron siirtosummalla elokuussa 2011. Hän on lokakuuhun 2015 mennessä pelannut 129 valioliigaottelua, joissa hän on tehnyt viisi maalia. Hän voitti FA Cupin ja FA Community Shieldin vuosina 2014 ja 2015.
Heinäkuussa 2017 Mertesacker kertoi lopettavansa pelaajauransa kauden 2017–2018 jälkeen ja siirtyvänsä Arsenalin akatemiajoukkueen päävalmentajaksi.
Mertesacker pelasi ensimmäisen maaottelunsa Irania vastaan lokakuussa 2004. Lopullisen läpimurtonsa hän teki vuoden 2005 Maanosaliittojen Cupissa, jossa hän teki yhden maalinkin ottelussa Australiaa vastaan. Hänet valittiin myös Saksan maajoukkueeseen vuoden 2006 MM-kotikisoihin. Hän pelasi pronssia saaneessa Saksan joukkueessa kuusi ottelua. Hän pelasi täydet minuutit Saksan hopeajoukkueessa EM-kilpailuissa 2008 ja pronssijoukkueessa MM-kisoissa 2010. Vuoden 2012 EM-kilpailuissa hän kuului Saksan miehistöön, muttei saanut peliaikaa. Hän voitti kesällä 2014 jalkapallon maailmanmestaruuden Saksan paidassa. Hän pelasi kisoissa kuudessa ottelussa. Hän ilmoitti elokuussa 2014 lopettavansa maajoukkueuransa. Hän pelasi kaikkiaan 104 maaottelua, joissa teki neljä maalia.
Aleksanteri VII
Aleksanteri VII, alkuperäiseltä nimeltään Fabio Chigi, (13. helmikuuta 1599 Siena, Italia – 22. toukokuuta 1667 Rooma, Italia) oli paavina 7. huhtikuuta 1655 – 22. toukokuuta 1667. Hänet valittiin 237:nneksi paaviksi yksimielisesti.
Aleksanteri VII laillisti lopullisesti jansenismin kieltämisen. Tämän prosessin oli laittanut alulle paavi Innocentius X. Aleksanteri myös lisäsi Pascalin teoksen "Provinciales" kiellettyjen kirjojen luetteloon eli "Indexiin". Hän myös yritti hillitä protestantismin leviämistä sekä Italiassa että Englannissa.
Hän oli paavinvallan edustajana Euroopassa käydyissä Westfalenin rauhan esineuvotteluissa, jotka päättyivät vuonna 1648 tehtyyn rauhansopimukseen ja näin päättivät kolmekymmenvuotisen sodan.
Hänen aikanaan päättyivät myös Pietarinaukion rakennustyöt Berninin pylväikköjen valmistumiseen. Hänellä oli myös voimaa sietää ja kestää Ranskan kuninkaan Ludvig XIV:n aiheuttamat nöyryytykset.
Uumajan lentoasema
Uumajan lentoasema sijaitsee Ruotsissa, noin 5 kilometriä Uumajasta etelään. Se on Pohjois-Ruotsin toiseksi suurin ja Ruotsin kuudenneksi suurin lentoasema. Vuonna 2011 lentoaseman kautta kulki yhteensä noin 950 000 matkustajaa. Lentoasemalla on yksi 2 302 metriä pitkä kiitotie (14/32).
Uumajan lentoasemalle liikennöivät marraskuussa 2017 seuraavat lentoyhtiöt:
Avaarit (muinainen kansa)
Avaarit olivat aasialaista alkuperää oleva paimentolaiskansa, joka tunkeutui länteen ja asui noin vuosina 550–800 Keski-Euroopassa osapuilleen nykyisen Unkarin alueella.
Avaarien alkuperästä ei ole täyttä varmuutta. Heidät luetaan kielellisesti joko turkkilaisiin tai mongoleihin, ja heidän alkukodikseen on esitetty eri alueita Keski-Aasiassa. Joka tapauksessa 500-luvun alussa avaarit olivat paimentolaiskansa Euraasian aroilla, mutta joutuivat siirtymään Eurooppaa kohti muiden turkkilaisten ja mongolilaisten kansojen kasvattaessa vaikutusvaltaansa idässä ja etelässä. 
Paljolti samaan tapaan kuin hunnit runsas vuosisata aiemmin avaarit saapuivat vuoden 555 jälkeen Eurooppaan, Mustanmeren pohjoispuolelle. Bysantin Justinianus I neuvotteli heidät puolelleen ja avaarit kääntyivätkin pohjoiseen sekoittamaan germaanikansojen elämää. Tämän johdosta langobardit muuttivatkin vuonna 568 Alppien yli Italiaan, mitä pidetään viimeisenä germaanien kansainvaelluksista. Avaarit asettuivat Pannonian tasangolle Tonavan ympäristöön.
Pannoniassa asui slaavilaisia kansoja, joita vastatulleet avaarit ryhtyivät hallitsemaan. He tekivät maastaan käsin ajoittain hävitysretkiä nykyisen Saksan alueelle ja Italiaankin, mikä herätti lännessä kostomieltä heitä kohtaan. Muutamien vuosikymmenten ajan alueella oli suhteellisen rauhallista, mutta 600-luvun alkupuolella aroilta alkoi taas säännöllisemmin tulla eri paimentolaisheimojen hyökkäyksiä, ja Bysantinkin asennoituminen muuttui vihamieliseksi. Avaarit yrittivät parikin kertaa suurta ryöstöretkeä Konstantinopoliin, mutta epäonnistuivat. Vuoden 626 suuressa hyökkäyksessä Bysanttia vastaan persialaiset piirittivät Konstantinopolia itäpuolelta vallattuaan kaikki Bysantin Aasian puoleiset alueet, avaarien kaani piiritti kaupunkia lännessä ja avaarien laivasto osallistui piiritykseen. Bysantti kykeni silti torjumaan tämänkin hyökkäyksen, vaikka keisari Herakleios oli sen aikaan muualla. Vähän myöhemmin avaarien valtakuntaa alkoivat uhata bulgaarit, mutta se selvisi silti vielä toistasataa vuotta.
Avaarit alkoivat vähitellen heiketä sisäisiin kiistoihinsa, kun samaan aikaan muut kansat vahvistuivat. Vuosien 791 ja 803 välillä käydyissä sodissa Kaarle Suuren johtama Frankkien valtakunta murskasi avaarit, ja bulgaarit täydensivät tämän jälkeen tuhoa. Kaarle Suuri ja Bulgaria jakoivat suurimman osan Tonavan maista. Avaarit menettivät sekä valtakuntansa että yhteyden muihin arojen kansoihin, ja he katoavat nopeasti tämän jälkeen historiasta. Kansakunta sulautui 800-luvun kuluessa täysin alueen slaaveihin, ja kun "madjaarit" eli unkarilaiset saapuivat Pannoniaan vuonna 896, ei avaareita enää ollut.
Avaarien tuona aikana puhumaa kieltä kutsutaan myös "avaarin kieleksi", vaikkei sillä varmastikaan ole yhteyttä nykyavaariin. Kieltä, kuten puhujiaankin, on arveltu niin turkkilaiseksi kuin mongolilaiseksi, eikä sitä ole pystytty luokittelemaan tarkemmin.
Runsas luku
Runsas luku, abundantti luku tai rikas luku on positiivinen kokonaisluku, jonka positiivisten tekijöiden (lukua itseään lukuun ottamatta) summa on suurempi kuin luku itse.
Esimerkiksi 12 on runsas luku, koska formula_1. Pienimmät runsaat luvut ovat 12, 18, 20, 24, 30, 36, 40, 42, 48, 54, 56, 60, 66, 70, 72, 78, 80, 84, 88, 90, 96, 100 ja 102. Monet pienimmistä runsaista luvuista ovat parillisia. Pienin pariton runsas luku on 945. Positiiviset kokonaisluvut, jotka eivät ole runsaita, ovat joko täydellisiä tai vajaita. Parillisia ja parittomia runsaita lukuja on äärettömän monta. Runsaiden lukujen monikerrat ovat runsaita lukuja. Jokainen 20 161:tä suurempi kokonaisluku voidaan esittää kahden runsaan luvun summana.
Luettelo In the Groove 2:n kappaleista
Tämä lista sisältää "In the Groove 2" -tanssipelin kappalelistauksen. Peli sisältää alla olevan listan lisäksi alkuperäisen "In the Groove" -tanssipelin kappaleet.
Tilan säästämiseksi vaikeustasot ovat taulukossa lyhennettyinä:
Oletuksena lukitut kappaleet on merkitty punaisella. Joidenkin kappaleiden Expert -taso taas on lukittuna, vaikka muita tasoja pystyy pelaamaan, nämä kappaleet on merkitty tähdellä.
"In the Groove" -pelin kotiversiossa esiintyneet kappaleet on merkitty vihreällä.
Faisal I (Saudi-Arabia)
Faisal ibn Abdilaziz Al Sa’ud (; s. huhtikuussa vuonna 1906, k. 25. maaliskuuta 1975) oli Saudi-Arabian kuningas vuodesta 1964 vuoteen 1975.
Faisal syntyi Riadissa yhtenä Ibn Sa’udin vanhimmista pojista. Ibn Sa’udin lasten määrää ei tarkkaan tiedetä, mutta arviot ovat 50 ja 200 välillä. Hän on kaikkien jälkeensä hallinneiden kuninkaiden isä. Faisal sai varsin nuorena useita vastuullisia tehtäviä, ja nousi maansa ulkoministeriksi 1932. Veljensä Sa’udin lähdettyä maanpakoon talousepäselvyyksien vuoksi, Faisal nousi kuninkaaksi 1964.
Faisalin hallistuskaudella öljyntuotanto kasvoi ja saudien hallitus rikastui. Niinpä Faisal saattoi toteuttaa ennenäkemättömiä uudistuksia, mm. television ja koulutusta tytöille. Vaikka vanhoilliset arabit vastustivat uudistuksia, Faisal yritti modernisoida maataan pysyen silti islamin helmassa.
1973 Faisal alkoi määrätietoisesti kasvattaa maastaan sotilasmahtia. Sanotaan, että vuoden 1974 öljykriisi oli pitkälti Faisalin masinoima teko valtion varojen kartuttamiseksi aseostoja varten.
Vuonna 1975 Faisalin veljenpoika Faisal ibn Musa’id surmasi hänet ampumalla. Veljenpoika tuomittiin teosta kuolemaan ja hänet teloitettiin Riadissa saman vuoden kesäkuussa.
Vajaa luku
Vajaa luku tai köyhä luku on positiivinen kokonaisluku, jonka itseään pienempien tekijöiden summa on pienempi kuin luku itse.
Esimerkiksi 21 on vajaa luku, koska formula_1. Ensimmäisiä vajaita lukuja ovat 1, 2, 3, 4, 5, 7, 8, 9, 10, 11, 13, 14, 15, 16, 17, 19, 21, 22, 23 ja 25. Kaikki alkuluvut, niiden potenssit ja vajaiden ja täydellisten lukujen itseään pienemmät tekijät ovat vajaita lukuja. Positiiviset kokonaisluvut, jotka eivät ole vajaita, ovat joko täydellisiä tai runsaita.
Fakiiri
Fakiiri on varsinaisesti sufilainen askeetti, vaikka sanaa on käytetty myös hindulaisista askeeteista. Sana tulee arabian kielestä, jossa "faqiri" tarkoittaa köyhyyttä. Sanaa käytetään uskonnollisesta erakosta, mutta myös katujen kerjäläisestä, joka toistaa pyhiä tekstejä. Fakiirien sanotaan tekevän ihmeitä.
Viihteessä, kuten sirkuksissa ja elokuvissa, fakiiri-hahmo tekee askeettisia taikatemppuja omalla vartalollaan: nukkuu piikkimatolla, kävelee kuumien hiilten päällä, nielee tai puhaltaa tulta tai leijuu ilmassa. Tällaisilla tempuilla ei ole yleensä uskonnollista ulottuvuutta.
Marcell Jansen
Marcell Jansen (s. 4. marraskuuta 1985 Mönchengladbach, Nordrhein-Westfalenin osavaltio, Länsi-Saksa) on saksalainen jalkapalloilija, joka pelasi Saksan Bundesliigassa Borussia Mönchengladbachin, Bayern Münchenin ja Hamburger Sport-Vereinin (HSV) riveissä.
Ammattilaisuransa Jansen aloitti vuonna 2004 Borussia Mönchengladbachissa. Ensimmäisellä kaudellaan hän pelasi 18 ottelua ja teki yhden maalin. Seuraavalla kaudella hän pelasi 32 ottelua ja teki kolme maalia, ollen yksi joukkueensa parhaista puolustajista. Kesäkuussa 2007 Bayern München osti hänet 9 miljoonalla eurolla. Bayernissa hän saavutti Saksan cupin ja liigamestaruuden. Elokuussa 2008 Hamburger SV osti hänet 8 miljoonalla eurolla.
Maajoukkuedebyyttinsä Jansen teki vuonna 2005 Slovakiaa vastaan. Saksan valmentaja Jürgen Klinsmann vakuuttui nopeasti nuoren puolustajan taidoista ja valitsi hänet vuoden 2006 MM-kilpailuihin, joissa hän oli joukkueensa nuorin pelaaja. Jansen pelasi urallaan 45 maaottelua ja teki niissä kolme maalia.
Luettelo In the Grooven kappaleista
Tämä lista sisältää kaikki 75 kappaletta, jotka ilmestyvät "In the Groove" -tanssipelin kolikkopeli- sekä kotikonsoliversiossa. Kaikkia kappaleita voi pelata "In the Groove 2":ssa. Katso myös .
Tilan säästämiseksi vaikeustasot on lyhennetty seuraavasti:
Oletuksena lukitut kappaleet on merkitty punaisella. Kotiversion esimaistiaiskappaleet "In The Groove2":sta on merkitty vihreällä. Näiden kappaleiden pelaaminen vaatii myös lukitusten purkamisen.
Kappaleita voi pelata Novice -tasolla pelin kotiversiossa sekä jatko-osassa. "Why Me" -kappaleen Single -tilan Expert -taso on merkitty tähdellä, ja Double -tilan Expert -taso hatulla. Näitä tasoja ei voi pelata "In The Groove":ssa, mutta ne ovat pelattavissa jatko-osassa.
"Liquid Moon":ia pystyy pelaamaan vain "Energy" Marathon -radalla, mutta on vapaasti pelattavissa kotiversiossa sekä jatko-osassa.
Joosef I
Joosef I on useiden hallitsijoiden nimi:
Luulajan lentoasema
Luulajan lentoasema sijaitsee Ruotsissa, kymmenen kilometriä Luulajan kaupungista kaakkoon. Se on matkustajamääriltään Pohjois-Ruotsin suurin, ja Ruotsin viidenneksi suurin lentoasema. Vuonna 2007 lentoaseman kautta kulki 930 180 matkustajaa, enimmäkseen Tukholmaan tai Tukholmasta. Lentoasemalla on yksi kiitotie (14/32), jonka mitat ovat 3 350 × 45 m.
TV.com
TV.com on CNET-yhtiön omistuksessa oleva yhdysvaltalainen internetsivusto televisio-ohjelmista. Sivusto korvasi TV Tomen sen jälkeen, kun TV Tome myytiin CNET:lle.
TV.comin käyttäjät voivat tallentaa sivustolle sarjoja ja niiden tekijöitä koskevaa tietoa kuten juonia, oikeita nimiä ja näyttelijäluetteloita. Sivusto keskittyy amerikkalaisiin, brittiläisiin ja australialaisiin ohjelmiin. TV.comissa on myös foorumit jokaiselle luettelossa olevalle sarjalle sekä yleiset foorumit.
Sivustolla on pistelaskuun perustuva tasojärjestelmä. Jokaisesta lisätystä tiedosta saa pisteitä: tekijöiden nimistä yhden, vierailevista näyttelijöistä kaksi, juonesta kahdeksan ja niin edelleen. Määrätyn pisterajan ylittävä käyttäjä ylennetään uudelle tasolle.
Tinktuura
Tinktuura ("tinctura") on lääkkeenä käytetty jonkin kuivatun kasvin alkoholiuute. Kansanomainen nimitys tinktuuralle on 'tipat'. Tinktuuroita valmistetaan useimmiten joko perkoloimalla tai maseroimalla. Luontaislääkkeet ovat usein tinktuuroita, esimerkiksi auringonhattu-uute. Uuttamiseen käytetään vahvaa, 40–60-prosenttista etanoli-vesi-seosta. Tinktuura voi sisältää myös eläinperäistä vaikuttavaa ainetta. Kuivatun aineen ja uuttamisnesteen suhde on 1:10 tai 1:5.
Lee Cheon-su
Lee Cheon-su (hangul 이천수, hanja 李天秀, kirjoitetaan myös "Lee Chun-Soo"; s. 9. heinäkuuta 1981) on eteläkorealainen jalkapalloilija. Hän pelasi seuratasolla muun muassa Espanjassa ja Alankomaissa.
Lee oli yksi Etelä-Korean maajoukkueen kantavia voimia vuoden 2002 MM-kisoissa ja vuoden 2004 kesäolympialaisissa. MM-kisojen jälkeen Lee siirtyi Espanjaan Real Sociedadin joukkueeseen. Hän oli ensimmäinen korealainen pelaaja Primera Divisiónissa. Heikon kauden jälkeen hänet lainattiin Numanciaan, josta hän palasi takaisin kotimaahansa Ulsanin joukkueeseen. Koreassa Lee johdatti Ulsanin maansa mestaruuteen vuonna 2005 ja hänet valittiin K-liigan arvokkaimmaksi pelaajaksi. Kesällä 2007 hän siirtyi Alankomaiden pääsarjassa, Eredivisiessä pelaavan Feyenoordin joukkueeseen.
Lee kuului Etelä-Korean joukkueeseen vuoden 2006 MM-kisoissa ja pelasi avauskokoonpanossa joukkueen jokaisessa kolmessa ottelussa.
Ahn Jeong-hwan
Ahn Jeong-hwan (hangul 안정환, hanja 安貞桓; s. 27. tammikuuta 1976 Paju, Etelä-Korea) on eteläkorealainen jalkapalloilija.
Ahn muistetaan parhaiten MM-kisoista 2002, jolloin hän pudotti Italian jatkosta pudotuspelivaiheen ensimmäisellä kierroksella kultaisella maalillaan, jonka turvin Etelä-Korea selviytyi puolivälieriin. Ahn oli tuolloin lainassa italialaisessa Perugian joukkueessa. Perugian omistaja Luciano Gaucci oli seuraavana päivänä italialaisessa "La Gazzetta dello Sport" -urheilulehdessä sanonut, että hän ei aio maksaa enää palkkaa pelaajalle, joka oli pudottanut Italian jatkosta. Perugia veti lausuntonsa myöhemmin takaisin, mutta Ahn ei enää halunnut palata joukkueeseen.
Perugiasta Ahn siirtyi takaisin Aasiaan ja Japanin J. Leagueen, jossa hän pelasi Shimizu S-Pulsessa ja Yokohama F Marinosissa. Heinäkuussa 2005 hän palasi Eurooppaan, kun hän teki sopimuksen Ranskan FC Metzin kanssa. Helmikuussa 2006 hän siirtyi Saksan toiseksi korkeimmalla sarjatasolla pelanneeseen MSV Duisburgiin.
Ahn pelasi Etelä-Korean joukkueessa vuoden 2006 MM-kisoissa ja tuli vaihtopelaajana kentälle joukkueen jokaisessa kolmessa ottelussa.
William Blum
William Henry Blum (6. maaliskuuta 1933 – 9. joulukuuta 2018) oli yhdysvaltalainen kirjailija ja yksi tunnetuimpia Yhdysvaltain ulkopolitiikan kriitikoita. Hän työskenteli Yhdysvaltain ulkoministeriössä, mutta jäi työttömäksi vastustaessaan avoimesti Vietnamin sotaa. Hän lähti Yhdysvaltain ulkoministeriöstä vuonna 1967.
Hän on kirjoittanut suuren suosion saaneen "Roistovaltio"-kirjan ja sen eräänlaisen jatko-osan nimeltään "Kuoleman imperiumi". Hänen kirjoittamansa on myös kirja "Killing Hope", joka kertoo Yhdysvaltain tekemistä interventioista toisen maailmansodan jälkeen. Blum itse kertoi aikoneensa tehdä lehtijutun interventioista, mutta huomattuaan aiheen laajuuden siitä syntyi kirja. Noam Chomsky on sanonut Blumin kirjan olevan laajin ja täydellisin asiaa käsittelevä teos. Blum on toiminut myös freelance-journalistina ympäri maailmaa.
New Yorkissa syntyneen Blumin vanhemmat ovat puolalaisia siirtolaisia. Blum opiskeli yliopistossa kirjanpitoa ja tietotekniikkaa. Hänellä on saksalainen vaimo, jonka hän tapasi asuessaan Saksassa. Parilla on yksi poika.
Vuonna 2004 Blum nimitettiin neuvonantajaksi Yhdysvaltain vihreiden puolueen kansainväliseen komiteaan. Blum aikoi myös elokuvakäsikirjoittajaksi ja suunnitteli yhteistyötä ystävänsä Oliver Stonen kanssa, mutta koska Blumin käsikirjoitukset olivat liian radikaaleja, ei rahoitusta löytynyt. Vuonna 2006 Blum kertoi brittien olevan kiinnostuneita tekemään Blumin kirjojen pohjalta TV-sarjan.
Nippuside
Nippuside eli johdinside on kiinnike, jota käytetään erityisesti sähköjohtojen niputtamiseen. Siteen avulla saadaan nopeasti aikaan halutun kokoinen, kiinteä lenkki, jolla voidaan sitoa johtonippuja ja muita tavaroita. Nippusiteen tekniikkaa hyödynnetään myös muovista valmistetuissa kertakäyttöisissä käsiraudoissa.
Suosituimmassa muodossaan kaapeliside koostuu taipuisasta muovinauhasta (yl. nailonista), jonka toisessa päässä on avoin kotelo, joka sisältää nauhan liikkumisen vain toiseen suuntaan sallivan 'räikän'. Eri muovilaatujen välillä on suuria eroja säänkestävyydessä. Etenkin pakkasen ja auringon UV-säteilyn vaikutuksesta nippusiteet hiljalleen haurastuvat ja lopulta ne saattavat katketa.
Heti kun nippusiteen toinen pää on viety 'räikän' läpi, syntyneen silmukan aukeaminen on estetty. Silmukkaa voidaan vain kiristää, ja sitä voidaan vetää auki lujaakin solmun aukeamatta. Tämä mahdollistaa nippusiteen käytön kahteen yleiseen tarkoitukseen: johtojen niputtamiseen ja tilapäisinä käsirautoina.
Jos kiristetty silmukka tarvitsee avata uudelleen, sen sijaan että joutuisi tuhoamaan nippusiteen leikkaamalla, saattaa olla mahdollista vapauttaa räikkä (esimerkiksi neulan avulla) ja käyttää nippusidettä uudelleen. Joissakin nippusiteissä on myös painike, jota painamalla 'räikkä' vapautuu.
Esimerkiksi poliisit ja järjestyksenvalvojat käyttävät nippusiteitä myös kiinniotetun käsien sitomiseen. Nippuside on käsirautoja halvempi ja kevyempi ratkaisu, joka soveltuu käyttöön silloin kun tarve on satunnaista, tai sidosta ei tarvitse avata ja sulkea toistuvasti.
The Hard Way
The Hard Way on rap-yhtye 213:n 17. elokuuta 2004 julkaistu, ainoaksi jäänyt albumi. Rap- ja G-funk-tyylinen albumi kertoo paljon elämästä Kalifornian Long Beachillä, jossa Snoop Dogg, Warren G ja Nate Dogg viettivät nuoruutensa. Albumin toinen single "Groupie Luv" sai suuren suosion.
C. C. Catch
C. C. Catch (oik. Caroline Catherine Müller, s. 31. heinäkuuta 1964 Oss, Alankomaat) on diskomusiikkia tuottanut alankomaalais-saksalainen laulaja, joka oli yhtyeineen aktiivinen vuosina 1985-1989.
C. C. Catchin läpimurtosingle oli "I Can Lose My Heart Tonight" ja hänen muita tunnettuja kappaleitaan ovat muun muassa "Strangers By Night", "Backseat Of Your Cadillac", "'Cause You Are Young" ja "Good Guys Only Win In Movies". Suurin osa C. C. Catchin musiikista sekä suurimmat hitit ovat hänen ja Dieter Bohlenin yhteistyön tulosta.
Kaikkien yllätykseksi tämä hedelmällinen yhteistyö päättyi vuonna 1989 Carolinen halutessa muuttaa imagoaan ja musiikkityyliään. Kaksikko kävi myös oikeudessa jonkinasteisen kahakan "C. C. Catch" nimen käytöstä, jonka Dieter väitti keksineensä. Caroline voitti kyseisen oikeudenkäynnin.
C. C. Catch levytti ja julkaisi vielä "Hear What I Say" albumin vuonna 1989, mutta on sen jälkeen pitänyt taukoa sillä saralla. Hänen tuotantoaan on kuitenkin julkaistu eri kokoelma-albumeilla vielä 2000-luvullakin. C. C. Catch on yhä suosittu Venäjällä ja muualla itäblokin maissa, joissa C. C. Catch keikkailee aktiivisesti.
Eckerön kirkko
Eckerön kirkko on keskiaikainen harmaakivikirkko, joka on uusimpien ajoitusten perusteella rakennettu vuosien 1380–1420 välillä. Katoliselta ajalta periytyy kirkon kutsumanimi Pyhän Laurentiuksen kirkko. Suorakaiteen muotoisen itä-länsisuuntaisen runkohuoneen pohjoisella sivustalla on sakaristo, eteläisellä sivustalla asehuone. Runkohuoneen läntisessä päädyssä on jykevä runkohuoneen levyinen kellotorni, jossa olevista kelloista vanhempi on ajoitettu 1200-luvulle.
Kirkossa on istumapaikat 275 ihmiselle. Alttaritauluna on Bernhard Reinholdin maalaama "Syntinen vaimo Kristuksen edessä" vuodelta 1876. Lisäksi kirkossa on keskiaikainen puinen kastemalja sekä neljä puista pyhimysveistosta. Saarnatuolin on suunnitellut arkkitehti C. L. Engel. Kirkon urut ovat seitsemänäänikertaiset Hans Heinrichin rakentamat vuodelta 1971.
Hammarlandin Signilskärissä on vanhan, luultavasti 1200-luvulta peräisin olevan kappelin rauniot.
Kirkkoa vastapäätä on pappila, jonka nykyinen ulkoasu on peräisin 1800-luvun lopusta.
OFC
OFC (Oceania Football Confederation) on yksi kuudesta FIFA:n maanosien jalkapalloliitoista, joka edustaa jalkapalloa Oseaniassa ja myöntää lupia osallistua jalkapallon maailmanmestaruuskisoihin.
Liitto perustettiin vuonna 1966. Perustajajäsenet olivat Australian jalkapalloliitto sekä Uuden-Seelannin ja Fidžin vastaavat järjestöt. Vuonna 1996 OFC:lle myönnettiin täydet oikeudet ja annettiin paikka FIFA:n hallitukseen. Vuonna 1998 OFC paljasti uuden logon ja virallisen edustuslehden nimeltä The Wave. 24. toukokuuta 2004 Uudesta-Kaledoniasta tuli liiton 12. jäsen. Australia erosi OFC:stä 1. tammikuuta 2006 ja liittyi AFC:hen (Asian Football Confederation).
Lee Ho
Lee Ho (s. 22. lokakuuta 1984) on eteläkorealainen jalkapalloilija, joka pelasi seuratasolla muun muassa Venäjän jalkapalloliigassa FK Zenit Pietarin joukkueessa.
Vielä edellisellä kaudella kotimaassaan K-Leaguen Ulsan Tigersissa pelannut Lee teki sopimuksen Zenitin kanssa 30. kesäkuuta 2006, kaksi päivää maanmiehensä Kim Dong-jinin jälkeen. He seurasivat sinne entistä Etelä-Korean maajoukkuevalmentaja Dick Advocaatia.
Lee kuului Etelä-Korean maajoukkueeseen Saksan MM-kisoissa 2006 ja pelasi avauskokoonpanossa joukkueen jokaisessa kolmessa ottelussa.
Jake Tsakalidis
Jake Tsakalidis (s. 10. kesäkuuta 1979 Rustavi, Georgia) on georgialainen koripalloilija, joka ei pelaa tällä hetkellä missään seurassa.
Jake Tsakalidis on 220 cm pitkä ja painaa 130 kg. Hän pelasi NBA:ta Memphis Grizzliesissa. Hänellä on myös Kreikan passi. Amerikassa hänen ensimmäinen joukkueensa oli Phoenix Suns.
9. komppania
9. komppania () on suomalais-venäläis-ukrainalaista yhteistyötä oleva Afganistanin sodasta kertova sotaelokuva vuodelta 2005.
"9. komppania" perustuu vuoden 1988 alun tapahtumiin ja Neuvostoliiton viimeisen suureen sotilasoperaatioon Afganistanissa. Elokuvassa seurataan nuoren alokasjoukon vaiheita läpi raskaan koulutuskauden aina mujahideen-sissejä vastaan käytyyn veriseen taisteluun Afganistanin kukkuloilla.
Elokuvan nähneet veteraanit ottivat sen vastaan ristiriitaisin tuntein johtuen muutamista sen epätarkkuuksista, mutta elokuva sai suuren yleisön suosion ja oli myyntimenestys. Venäjän elokuvataideakatemia palkitsi "9. komppanian" Kultaisella kotkalla () vuoden 2005 parhaana elokuvana. Venäjä asetti elokuvan myös Oscar-ehdokkaakseen.
Vääksyn kanava
Vääksyn kanava eli Vesijärven kanava on Asikkalassa sijaitseva kanava, joka yhdistää Vesijärven Päijänteeseen. Se kulkee Toisen Salpausselän poikki Vesijärven laskujoen, Vääksynjoen suuntaisesti hieman joen itäpuolella.
Kanavan pituus on 1,3 kilometriä, ja sitä voivat käyttää enintään 35,0 metriä pitkät, 8,3 metriä leveät, 11 metriä korkeat ja syväykseltään 2,4-metriset alukset. Vääksyn kanava on nykyään Suomen vilkkain veneilykanava. Kanavassa on vain yksi sulku. Vedenpintojen korkeusero on noin kolme metriä. Kanavan ympärillä on Asikkalan keskustaajamaksi muodostunut Vääksy.
Kanavahankkeesta oli keskusteltu jo 1850-luvulla, mutta kanavasuunnitelma valmistui vasta vuoden 1868 syksyllä. Rakentaminen aloitettiin samana vuonna ja kanava valmistui 1871.
Kanavan rakennuspäätös tehtiin samalla kun Lahden kautta kulkevan Riihimäki–Pietari-rautatien rakennuspäätös. Vesiyhteys Päijänteeltä Lahteen yhdistyi näin ratayhteyteen rannikolle ja sen teollisuuskeskuksiin. Toisaalta kanavan valmistuminen oli yksi tekijöistä, jotka johtivat erillisen Loviisan–Vesijärven rautatien toteuttamiseen. Tämä rata valmistui useiden hylättyjen suunnitelmien jälkeen vuonna 1901. Lahden Niemestä Loviisan Valkoon kulkenut kapearaiteinen rautatie yhdessä kanavan kanssa muodostivat Keski-Suomesta Suomenlahdelle tärkeän kuljetusreitin, jonka kulta-aika oli 1900-luvun alkupuoliskolla.
Liikenne kanavalla alkoi kasvaa: kun ennen uudistustyötä kanavassa oli vuonna 1905 sulutettu aluksia noin 4 800 kertaa, niin 1910 sulutuksia oli jo lähes 6 000. Huippuvuosi oli 1925, jolloin kanavassa sulutettiin alus lähes 7 400 kertaa. Sitten sulutusmäärät vähitellen kääntyivät laskuun, kun maantieliikenne alkoi kehittyä. Nykyisin Vesijärven kanava tunnetaan Vääksyn kanavana. Se on Suomen vilkkain kanava, jossa sulutuksia on keskimäärin 4 000–5 000 vuodessa. Onhan se lähes 140 000 asukkaan Lahden seudun veneilijöiden portti Päijänteelle.
Vääksyn kanava on varustettu LED-opastimilla. LEDit ovat käytössä niin tieliikenteessä kuin veneliikenteellä. Tieliikenteelle on asennettu varoituslaitos, joka sisältää kokopuomit, äänivaroituslaitoksen, kaksi kolmiaukkoista varoitusvaloa ja kaksi kaksiaukkoista varoitusvaloa sekä ennakkovaroitusvalot jotka sijaitsevat noin 200 metrin päässä. Sillan nostaminen tapahtuu napista painamalla. Tällöin koneisto suorittaa tietyn tapahtumasarjan. Veneliikenteelle kanavalla on asennettu yhteensä neljä opastinta: yksi kaksiaukkoinen, jossa punainen ja vihreä valo ekä kaksi kolmiaukkoista opastinta, joissa punainen, vihreä ja keltainen/sininen valo. Lisäksi on yksi neliaukkoinen opastin, jossa punainen, vihreä, keltainen ja sininen valo. Opastimista kaksi on Päijänteestä Vesijärvelle päin ja kaksi päinvastoin.
Vääksyn kanavapuisto on Vääksyn kanavan läheisyydessä. Siellä järjestetään tapahtumia, muun muassa heinäkuisin autoharrastajien vuotuinen kesänäyttely, Mobilisti-ilta.
Keiteleen kanava
Keiteleen kanava yhdistää Keiteleen ja Päijänteen vesistöjä Viitasaarelta Jyväskylään. Se oli uitto- ja veneilykäytössä 1994–2002. Kanava on ollut sen jälkeen vain veneilykäytössä.
Kanavahankkeen käynnisti liikenneministeri Pekka Vennamo syksyllä 1988. Hän esitti vuoden viimeistä lisäbudjettia käsiteltäessä kanavan kannattavuudesta uudet laskelmat, joiden mukaan 150 vuotta vireillä ollut hanke olisi kannattava. Metsäteollisuus oli hankkeen takana, sillä se tarvitsi sitä puiden uittoon. Budjettiin saatiin suunnittelumäärärahaa kaksi miljoonaa markkaa, ja seuraavassa varsinaisessa budjetissa oli investointipäätös. Kanavan rakentamisesta vastasi Neuvostoliitto, jolta Suomella oli velkasaatavia bilateraalisessa kaupan järjestelmän aikaan, ja juuri tämä oli hankkeen toteutumisessa ratkaiseva asia. Vennamon lisäksi idean isänä pidetään ulkoministeri Kalevi Sorsaa, joka oli huolissaan kaupan epätasapainosta. Kanavan hinnaksi tuli 245 miljoonaa markkaa (52,5 miljoonaa euroa vuoden 2011 rahassa).
Kanava rakennettiin vuosina 1990–1993, ja sen vihki käyttöön presidentti Martti Ahtisaari 20. toukokuuta 1994. Uitot olivat vilkkaimmillaan vuonna 1995, jolloin kanavasta kulki puuta 160 000 kuutiota. Viimeiset uitot kanavassa kulkivat vuonna 2002.
Kanavareitti koostuu viidestä erillisestä sulkukanavasta (Vaajakoski, Kuhankoski, Kuusa, Kapeenkoski ja Paatela) ja kaiken kaikkiaan kuudesta järvestä (Keitele, Kuhnamonjärvi, Vatianjärvi, Saraavesi, Leppävesi ja Päijänne). Pituutta koko reitillä on yli 45 kilometriä ja korkeuseroa yli 21 metriä. Paatelan sulkua ohjataan paikallisohjauksena sulun käyttökeskusesta, muut sulut toimivat itsepalveluperiaattella.
Kanavalla liikkumista rajoittavat sillat, joista alikulkukorkeudeltaan matalin on Leppäveden ja Kuhankosken kanavan välille sijoittuva noin 3,5 metriä korkea Vuonteensalmen silta. Vuonteensalmen sillan uusiminen on mukana valtion liikenneväylien korjausvelkaohjelmassa 2016–2018.
Kanavan hoidosta vastaa nykyään Mismo Oy. Edelliset hoitajat olivat VR Track ja Meritaito Oy.
Keiteleen kanavan sulut on lueteltu alla järjestyksessä etelästä pohjoiseen. Kanavien leveys 16 metriä ja syvyys 4 metriä.
Luettelo kotieläinpuistoista
Luettelo kotieläinpuistoista Suomessa
Papua (provinssi)
Papua (, aikaisemmin "Irian Jaya") on Uusi-Guinean saarella sijaitseva Indonesian provinssi. Se muodostaa suurimman osan Uuden-Guinean länsiosasta, Länsi-Uusi-Guineasta. Papuan provinssi rajoittuu idässä Papua-Uuteen-Guineaan. Papua on samalla Indonesian itäisin osa. Papuan pääkaupunki on Jayapura.
Papua on Indonesian maakunnista pinta-alaltaan suurin ja harvimmin asuttu. Provinssin pinta-ala on 319 036 neliökilometriä ja väkiluku noin 2,8 miljoonaa (vuonna 2010).
Papualla toimiva Vapaa Papua -liike on ajanut Papuan irtautumista Indonesiasta. Indonesian hallituksen ja alueen itsenäisyyttä tai liittoa Papua-Uuden-Guinean kanssa haluavien välille syttynyt Papuan konflikti aiheutti sen, että Papualle myönnettiin autonomia vuonna 2001.
Papuan provinssi kattoi koko Länsi-Uusi-Guinean alueen vuoteen 2003 asti, jolloin Jakartassa tehdyn päätöksen mukaan Papuan provinssista erotettiin sen läntisin osa, josta muodostettiin Länsi-Papua. Alueen erottaminen Papuasta on aiheuttanut vastustusta, koska se on ristiriidassa Papualle myönnetyn itsehallinnon kanssa.
Papuan provinssissa on hyvin nopea väestönkasvu. Se johtuu osittain korkeista syntyvyysluvuista, mutta osin on syynä Indonesian valtion transmigrasi-asutusohjelma, jossa ylikansoittuneilta alueilta väestöä siirretään vähemmän asutetuille alueille. Väestönsiirrot aiheuttavat sosiaalisia ongelmia Papualla, joka on yksi Indonesian köyhimmistä alueista. Siirtolaisten myötä alueen useat alkuperäiskansat ovat jäämässä vähemmistöön omassa maassaan. Jaavalaiset siirtolaiset muodostavat suurimman yksittäisen väestöryhmän Papuan väestöstä. Alkuperäiskansoista runsasväkisimmät ovat Uusi-Guinean pohjoispuolella olevalla Biakin saarella elävät etnisesti melanesialaiset biaklaiset sekä saaren sisämaassa Baliem Valleyn alueella elävät dani- ja lani-kansat. Mikään Papuan provinssin kansallisuuksista ei muodosta selkeää enemmistöä.
Vammaisratsastus
Vammaisratsastus (paralympialajina pararatsastus) on ratsastusta, jossa ratsastaja oppii ratsastamaan vamman haitan asettemien rajoitusten puitteissa ja ne huomioiden.
Erityisryhmien ratsastuksella tarkoitetaan sellaisten henkilöiden liikuntaa, joilla on jonkin vamman, sairauden tai muun toimintakyvyn heikentymisen tai sosiaalisen tilanteen vuoksi vaikea osallistua yleisesti tarjolla oleville ratsastustunneille.
Vammaisratsastaja voi halutessaan kilpailla ja päästä hyvinkin pitkälle. Kilpaileminen aloitetaan omassa seurassa ja omalla tallilla, ja tavallisen käytännön mukaan edetään aluekilpailuihin ja kansallisiin kilpailuihin. Yleisten vkilpailujen lisäksi on joitakin kehitysvammaisten omia kilpailuja. Suomessa vammaisratsastajat kilpailevat kouluratsastuksessa ja Euroopassa myös valjakkoajossa. Laji (kouluratsastus yksilö- ja joukkuelajina) on kuulunut paralympialaisten ohjelmistoon vuodesta 1996. Vuonna 2000 Marita Tevali voitti pararatsastuksessa pronssimitalin Sydneyn paralympialaisissa, vuonna 2012 Katja Karjalainen puolestaan hopeamitalin Lontoon paralympialaisissa; Karjalainen voitti myös vuonna 2010 pronssia maailmanmestaruuskilpailuissa Kentuckyssa.
Erityisryhmille sopivia ratsastuksen muotoja ovat kouluratsastus, matkaratsastus, lännenratsastus, vikellys, esteratsastus ja valjakkoajo. Esteratsastus on kuitenkin vaikeaa esimerkiksi näkövammaisille tai henkilöille, joilla on ongelmia vartalon hallinnassa.
Vammaisratsastuksessa käytetään avustajia tarpeen mukaan. Vammaisratsastaja voi saada Kelalta korvausta, mikäli ratsastusta käytetään terapiamuotona. Suomessa useimmat tallit järjestävät vammaisratsastusta.
Vammaisratsastuksen harrastajamäärä on kasvamaan päin. Suomen Ratsastajainliiton mukaan Suomessa on noin 3 000 vammaisratsastajaa.
Gerhard Munthe
Gerhard Peter Franz Wilhelm Munthe (19. heinäkuuta 1849 – 1929), oli norjalainen taiteilija, kuvittaja, kirja- ja tekstiilitaiteilija.
Gerhard Munthe syntyi Heradsbygdissä, Elverumin kommuunissa. Isä Christian Pavel Munthe oli lääkäri. Gerhardilla oli yhteensä kaksitoista sisarusta, muiden muassa kirjailija Margrethe Munthe heidän joukossaan. Hän aloitti J. F. Eckerbergin taiteilijakoulussa Kristianiassa (nyk. Oslo) vuonna 1870, sitten Norjan valtakunnallisessa Taide- ja Käsityökoulussa, ja vuodesta 1874 vuoteen 1876 hän opiskeli maisemamaalaajan ja sukulaisensa Ludvig Munthen luona Düsseldorfissa. Gerhard Munthe debytoi Syystaidenäyttelyssä 1882.
Gerhard Munthe oli ensimmäinen maisemamaalaaja, joka otti käyttöön tummat värit, mutta siirtyi akvarelleihin 1890-luvulla. Hän aloitti kuvakudonnan työstämisen 1888 ja ornamenttien työstämisen 1890. Naturalistisen kauden jälkeen hän kehitti oman tyylinsä kansantaiteen ja jugendin inspiroimana. Hänen tunnetuimpia töitään ovat muiden muassa kuvitukset Snorren kuningassatuihin vuodesta 1896 vuoteen 1899. 1904 ilmestyi hänen kuvitettu painoksensa "Draumkvedetistä", keskiaikaisten norjalaisten balladien ja tarujen kokoelmasta. Kirjaintyyppi jonka hän suunnitteli tätä kirjaa varten, tuli käytetyksi uudelleen vuoden 1910 tienoilla saksalaisessa valimossa (Gebr) nimellä "Munthekirjasin".
Munthe haki usein aiheensa muinaisnorjan historiasta, ja niin hänet liitettiin, ja liitetään yhä kansallisromantiikkaan. Hänen töitään on esitelty useissa ulkomaalaisissa kaupungeissa, muiden muassa Tukholmassa, Pariisissa, New Yorkissa ja Chicagossa. Nykyään useat hänen töistään ovat näytillä Norjan Kansallismuseossa.
Gerhard Munthe kirjoitti myös useita artikkeleita.
Gerhard Munthe avioitui 1886 Sigrun Bjørnsonin kanssa, joka oli Jenny Bjørnsonin tytär, joka puolestaan oli Bjørnstjerne Bjørnsonin miniä. He asuivat Jenny Bjørnson Ring-Stabekin pensionaatissa vuodesta 1895, muuttivat vuonna 1899 itse suunnittelemaansa taloon, Leveldiin, joka sijaitsee Lysakerissa Oslon ulkopuolella, Morskogenin Eidsvollissa. Sigrun hankki kuvakudoskangasta useimpiin miehensä töihin.
Bulletboys
Bulletboys tai Bullet Boys on glam metal -yhtye, jonka perustivat King Kobrasta lähteneet laulaja Marq Torien, kitaristi Mick Sweda ja basisti Lonny Vencent.
Yhtyeen kaksi ensimmäistä albumia "BulletBoys" ja "Freakshow" saivat hyvän vastaanoton. Bulletboysin (ja etenkin laulaja Torienin) tyyliä verrattiin David Lee Rothin aikaiseen Van Haleniin. Asiaan liittyen, Van Halenia Rothin aikakaudella tuottanut Ted Templeman tuotti myös Bulletboysin albumit. Neljännen albumin, aikaisemmasta sleaze-rockista huomattavan kummarruksen alternative rockin suuntaan tehneen "Acid Monkeyn" jälkeen yhtye hajosi vuonna 1995.
Bulletboys kokosi rivinsä uudelleen vuonna 2000 ja julkaisi viidennen levynsä "Sophie" 2004. Entinen Skid Row'n keulakuva Sebastian Bach vieraili albumin ensimmäisellä singlellä "Neighbourhood".
Demolition (Judas Priestin albumi)
Demolition on heavy metal -yhtye Judas Priestin neljästoista albumi, joka julkaistiin kesällä 2001. Se on jälkimmäinen laulaja Tim "Ripper" Owensin laulamista levyistä.Japanin/Australian bonus
Saksan/Australian bonus
Karvatti
Karvatti on pieni saari Rauman kaupungin rannikkoseudulla. Sitä käytetään pääasiassa Rauman seurakunnan järjestämiin kesäleireihin (mm. rippileirit). Karvattiin kuuluu muun muassa ruokala, majoitushuoneisto, kokoontumissali sekä rantasauna. Karvatin majoitustilat on rakennettu kokonaan uudestaan vuonna 2003 ja rantasauna on peruskorjattu vuonna 2002. 
Saaren luoteiskärjessä on vuonna 1962 rakennettu partiomaja. Sitä käyttää pääasiallisesti partiolippukunta Rauman Sinermot ry. 
Majassa on sauna, keittiö ja tupa, jossa yösijoja yli kymmenelle hengelle.
Painotettu keskiarvo
Painotettu keskiarvo on matematiikassa eräs tapa laskea yleensä aritmeettinen keskiarvo siten, että jokaista lukuarvoa painotetaan yksilöllisellä painokertoimella. Painotettuja keskiarvoja on olemassa muunkin tyyppisille keskiarvoille.
Aineiston formula_1 painoilla formula_2 painotettu aritmeettinen keskiarvo on:
jossa formula_4, n on havaintojen lukumäärä ja formula_5 ovat painotuskertoimet. Usein painokertoimien formula_2 summa on jo valmiiksi normeerattu, eli 
ja tällöin ei muuttujaa W enää eksplisiittisesti tarvita painotetun keskiarvon kaavassa.
Eli yksinkertaisesti sanottuna painotettu aritmeettinen keskiarvo lasketaan kertomalla kukin luku omalla painokertoimellaan, summaamalla tulot yhteen ja jakamalla tämä summa painokertoimien summalla.
Jeff Saturday
Jeff (Jeffrey) Bryant Saturday (s. 8. kesäkuuta 1975, Atlanta, Georgia, Yhdysvallat) on yhdysvaltalainen amerikkalaisen jalkapallon pelaaja, joka edustaa NFL-seura Green Bay Packersia. Hyökkäyksen linjassa sentterinä pelaava Saturday on 188 senttimetriä pitkä ja painaa 134 kilogrammaa.
Saturday oli mukana vuoden 1999 NFL-draftissa, mutta mikään joukkue ei valinnut häntä riveihinsä. Vuoden 2007 Super Bowlissa Saturday pääsi loistamaan, kun Indianapolis voitti ottelun ja NFL:n mestaruuden. Saturday kantaa pelinumeroa numero 63.
Aku-setä, kissa ja koira
Aku-setä, kissa ja koira on Sanoma Magazinesin julkaiseman Ankalliskirjasto-sarjan vuonna 2004 ilmestynyt neljäs osa. Albumi sisältää Carl Barksin eläinaiheisia Aku Ankka -sarjakuvia. Sen yksikään tarina ei ole ennestään julkaisematon, mutta tässä kirjassa ne esitetään alkuperäisessä ja sensuroimattomassa asussaan.
Kirjan esipuheen ("Aku Ankan eläintarinoita") on kirjoittanut Ilkka Koivisto.
Vaadimme metallia
Vaadimme metallia on Teräsbetonin toinen albumi. Se julkaistiin 14. kesäkuuta vuonna 2006. Levyltä on julkaistu yksi single, ”Älä mene metsään”. Albumi nousi julkaisuviikollaan Suomen virallisen listan sijalle 2., ja se hipoi julkaisupäivänään kultalevyyn oikeuttavan myyntimäärän rajaa ja saavutti sen samana vuonna. Albumin nimikappaletta soitettiin paljon radiossa, vaikka siitä ei virallista singleä tehtykään.
Albumista julkaistiin myöhemmin Suomen itsenäisyyspäivänä erikoispainos, joka sisälsi bonus-DVD:n musiikkivideoita.
The Calling
The Calling oli vuosina 2001−2005 toiminut yhdysvaltalainen yhtye. Yhtye perustettiin Los Angelesissa, Kaliforniassa. Yhtyeen perustivat ('01) Alex Band (laulu) sekä Aaron Kamin (kitara), kun Kamin tapaili Bandin siskoa. Perustamisen jälkeen Band ja Kamin allekirjoittivat sopimuksen RCA:n kanssa. Kun Sean Woolstenhulme (kitara), Billy Mohler (basso) ja Nate Wood (rummut) liittyivät yhtyeeseen, he nauhoittivat The Callingin ensimmäisen albumin. Heinäkuussa 2001 "Camino Palmerosta" tuli hittimenestys.
Band ja Kamin palasivat kesäkuussa 2004 levyllä "Two". Kesäkuussa 2005 yhtye hajosi. Alex Band kertoi lehdistölle aikeistaan tehdä sooloalbumi.
Everywhere But Home
Everywhere But Home on rock-yhtye Foo Fightersin vuonna 2004 julkaistu live-dvd.
Dvd sisältää Foo Fightersin konserttitaltioinnit vuosilta 2002-2003. Esiintymiset olivat Reykjavissa, Torontossa, Slane Castlessa ja Washingtonissa. Washingtonin konsertti oli akustinen. Live-dvd sisältää Foo Fightersin esiintymiset One by One kiertueelta.
Harava
Harava on maatalouden, puutarhan ja kasvimaan työväline. Harava koostuu varren lisäksi lavasta, jossa on piikkejä. Haravanvarsi on yleensä noin 1,5–2 metriä pitkä. Varren alapäähän on kiinnitetty poikittain lapa, jossa ovat haravanpiit (piikit, hampaat).
Haravia on kolmenlaisia: heinäharavia, lehtiharavia ja rautaharavia. Heinäharavaa käytetään niitetyn heinän ja ruohon haravoimiseen. Kevyttä, viuhkamaista, alun perin itäaasialaista, lehtiharavaa käytetään lehtien kokoamiseen. Rautaharavalla voidaan kasvimaalla ja puutarhassa kevyesti tasoittaa ja muokata maata sekä kerätä rikkaruohojen juuria.
Nykyaikaisissa haravissa on yleensä muovista, teräksestä tai bambusta tehdyt piikit (piit, hampaat), kun taas ennen ne tehtiin puusta tai rautaharavissa koko lapa piikkeineen raudasta. Varsi tehdään yleensä puusta.
Aikaavievää haravointia alettiin koneellistaa 1800-luvun lopulla, jolloin keksittiin hevosvetoinen, pyörillä kulkeva haravakone. Suomessa se alkoi yleistyä 1920-luvulla.
Nykyisin traktoreissa on entistä kehittyneempiä versioita haravakoneista, kuten erilaisia pöyhimiä ym.
Puiset heinäharavat ovat olleet eri paikkakunnilla eri mallisia. Sulhanen antoi usein morsiamelleen taidokkaasti tehdyn haravan.
Andy Roddick
Andrew ”Andy” Stephen Roddick (s. 30. elokuuta 1982 Omaha, Nebraska) on yhdysvaltalainen tennispelaaja, joka oli vuonna 2003 lajin maailmanlistan ykköspelaaja. Hän voitti urallaan yhden Grand Slam -turnauksen, Yhdysvaltain avoimet vuonna 2003 ja oli kolme kertaa Wimbledonin finaalissa (2004, 2005, 2009). Roddick voitti urallaan 32 ATP-turnausta kaksinpelissä. Roddick tunnetaan kovana syöttäjänä. Hänellä oli maaliskuuhun 2011 asti ammattilaistenniksessä kaikkien aikojen kovin syöttö, 249 km/h.
Roddick on International Tennis Federationin maailmanmestari vuodelta 2003. Vuonna 2000 hän voitti junioreiden vastaavan tittelin. Roddick ilmoitti 30-vuotissyntymäpäivänään 30. elokuuta 2012, kesken Yhdysvaltain avointen, lopettavansa uransa turnauksen jälkeen. Hänen viimeiseksi ottelukseen jäi neljännen kierroksen tappio Juan Martín del Potroa vastaan.
Yksityiselämänsä saralla Roddick on tullut tutuksi seurustelemalla yhdysvaltalaisen pop-laulajan Mandy Mooren kanssa. Pari seurusteli vuodesta 2002 vuoteen 2004 asti. Siitä lähtien Roddick on liitetty lukuisiin tunnettuihin naishenkilöihin. Huhtikuussa 2009 Roddick avioitui malli Brooklyn Deckerin kanssa.
Muhu Alijev
Muhu Gimbatovitš Alijev (, s. 6. elokuuta 1940) oli Venäjän federaatioon kuuluvan Dagestanin tasavallan presidentti vuosina 2006–2010. Alijev on kansallisuudeltaan avaari ja hän on syntynyt Tanusin kylässä Hunzahin piirissä. Ennen presidentiksi valintaansa Alijev toimi Dagestanin parlamentin puhemiehenä. Dagestanin parlamentti valitsi hänet presidentiksi 20. helmikuuta 2006 Venäjän federaation presidentin Vladimir Putinin esityksestä. Alijev korvasi näin Dagestanin pitkäaikaisen johtajan Magomedali Magomedovin. Hänen seuraajakseen tuli Magomedovin poika Magomedsalam Magomedov.
Sarvi
Sarvi on monien eläinlajien parillinen, päästä ulkoneva rakenne, joka on usein suippo, terävä ja näyttävä. Eläintieteessä varsinaisia sarvia on kuitenkin vain sorkkaeläimillä. Eläimillä sarvet ovat usein taisteluvälineitä tai niitä käytetään mahtailuun tai tunnistamiseen.
Ihminen on suhtautunut sarviin hyvin monin tavoin. Komeat sarvipäiset eläimet ovat usein olleet haluttua riistaa, ja niiden päät sarvineen ovat koristaneet monen metsästäjän trofeehuoneen seiniä. Sarvia on käytetty hyödykkeinä esimerkiksi juoma-astioina ja kuppauksessa sekä koristeina. Antiikin tarustoista löytyy Sammon tavoin rikkauksia tuottava runsaudensarvi. Toisaalta sarvet liittyvät monessa, etenkin kristillisessä kulttuurissa paholaiseen, joka on sarvipäinen ja sorkkajalkainen. Viikingit esitetään populaarikulttuurissa usein hurjat, sarvekkaat kypärät päässään, vaikka sellaisten jatkuvalla käytöllä ei historiallista totuuspohjaa olekaan. Nykyään esiintyy myös sarvi-implantteja, metallisia, kalloon ruuvattavia esteettisiä istutteita. Muun muassa Espanjassa sarvet ovat parisuhteessa pettämisen symboli.